<classify> MANDISHI WETU-DAR ES SALAAM KAMPUNI ya Bima ya AAR na Taasisi ya Damu Salamazimeshirikiana tukio la kuchangia damu eneo la Ukonga, Dar es Salaam, mwishonimwa wiki iliyopita. Taasisi hizo ambazo ni wadau muhimu wa sekta ya afya nchini,pia zilitoa huduma ya kupima afya za wakazi wa eneo hilo bure na kutoa hudumanyingine za kitabibu ikiwa ni pamoja na ushauri wa kitaalamu kuhusu afya. Akizungumza na waandishi wa habari muda mfupi baada yakukamilika tukio hilo, Meneja wa Maendeleo ya Biashara wa Kampuni ya Bima yaAAR, Hamida Rashid alisema kuwa hiyo ni sehemu ya utamaduni wa taasisi hizokujali afya ya jamii na kushiriki kwa vitendo kuboresha na kulinda maisha yao. Tunaendeleza utamaduni wetu wa kujali ustawi wa jamii kwasababu uwepo wetu unatokana na jamii inayotuzunguka. Hivyo, kama wadau muhimuwa sekta ya afya, tumeamua kushiriki kwa vitendo kuchangia damu ili kusaidiakuokoa maisha ya jamii yenye uhitaji. Tunafahamu kunauhitaji mkubwa wa damu salama nchini na ni jukumu letu kama kampuni ya bimakushirikiana na wadau wenzetu, Damu Salama kushiriki kwa vitendo katikaupatikanaji wa damu, alisema Hamida. Alisema kuwa taasisi hizo zimetoa huduma nyingine za afyaikiwa ni pamoja na ushauri wa kitabibu kwa wakazi wa Mombasa-Ukonga kwaniwanaamini kuwa jamii inapaswa kupata elimu ya kutosha ya jinsi ya kujikinga namagonjwa na kuimarisha afya zao ili kupunguza idadi ya watu wanaosumbuliwa namagonjwa yatokanayo na kutozingatia au kutofahamu masuala ya msingi yakuimarisha afya zao. Mtaalamu mwelekezi wa uchangiaji damu kutoka Damu Salama,Mariam Juma, alisema pamoja na kuchangia damu, taasisi hizo zimetumia fursahiyo kutoa elimu kwa umma kuhusu namna bora ya kuimarisha afya zao, faida yakuchangia damu na kuhuisha usalama wa damu ili kuongeza upatikanaji wa damusalama. Mkazi wa Mombasa Ukonga, Lister Gilbert, ambaye ni mmojakati ya walioshiriki kuchangia damu, alizipongeza taasisi hizo kwa jinsizilivyoendesha zoezi hilo kwa kutoa elimu iliyomwongezea sababu zaidi zakuchangia damu. Mwishoni mwa Juni, mwaka huu, Wizara ya Afya kupitia Mpangowa Taifa wa Damu Salama NBTS ilieleza kuwa kwa mwaka jana Tanzania ilikuwa naupungufu wa damu kwa asilimia 42, ikieleza kuwa kupitia uchangiaji damu nchini,kiasi cha chupa 307,835 kilipatikana ambacho ni sawa na asilimia 58 yamahitaji. Kwa mujibu wa NBTS, ili kukidhi mahitaji ya kila mwaka,taasisi hiyo inapaswa kukusanya chupa 526,000.  <topic>: AFYA 